Toukoon lopusta lähtien - Digitoday - Ilta-Sanomat
Julkaistu: 5.6.2008 12:24
Maanmittauslaitos ilmoittaa, että se on parantanut kartta-aineistonsa saavutettavuutta omilla verkkosivuillaan. Toukokuun lopusta lähtien Kansalaisen Karttapaikalla on voinut selata ilmakuvia lähes koko maasta. Laitoksen mukaan käyttö on maksutonta, eikä sivustolla ole kaupallisia mainoksia.
Laitoksen mukaan ilmakuvien mittakaava on tarkimmillaan 1:2000. Näin ollen yksi pikseli tietokoneen ruudulla vastaa puolta metriä maastossa. Tällä tarkkuudella ilmakuvissa näkyvät muun muassa puulajit, polut ja rakennusten yksityiskohdat. Uudistuksen myötä myös maastokarttojen mittakaavatasoja on lisätty, mikä tarkentaa myös niiden yksityiskohtia. Maanmittauslaitoshttp://www.maanmittauslaitos.fi/ korostaa, että palvelua täydennetään uudella ilmakuvamateriaalilla sitä mukaa, kun ilmakuvatuotanto etenee. Lentoja tehdään vuosittain lehdettömän ja lumettoman kauden aikana. Ilmakuvia voi tilata kaikista maanmittaustoimistoista. Laioksen mukaan nyt tehty uudistus jatkaa Karttapaikan kehittämistyötä. Vuoden alusta karttaikkunan koko kasvoi ja painettujen karttojen tilaus helpottui. Karttapaikan kautta voi tilata perus- ja maastokarttoja sekä karttatulosteita haluamaltaan alueelta kotiin toimitettuna. Kalevi Nikulainen
Maanmittauslaitos juhli eilen Saariselällä. Ja aivan syystä, sillä Suomen Maastotietokanta on nyt valmistunut. Peruskartaston digitalisointityö aloitettiin vuonna 1992. Lue lisää ›